Šmalkaldenes savienība
Šmalkaldenes savienība (vācu: Schmalkaldischer Bund) bija aizsardzības alianse, ko noslēdza vācu protestantu kņazistes. Tā bija vērsta pret imperatora Kārļa V reliģisko politiku, kura atbalstīja Romas pāvestu un katolicismu. Savienības iekšējās pretrunas, kas kopš 1542. gada arvien pieauga, ievērojami iedragāja tās aizsardzības spējas. Šmalkaldenes karš 1546–1547. gadā beidzās ar imperatora uzvaru un savienības likvidēšanu 1547. gadā.